TTA รุกธุรกิจเลเซอร์เกม เตรียมงบ 36 ลบ. เข้าถือหุ้น 30% ใน “บ.เลซอร์ เกม เอเชีย”
TTA เตรียมงบ 36 ลบ. ส่งบริษัทย่อยเข้าถือหุ้น 30% ใน “บ.เลซอร์ เกม เอเชีย” ผู้ให้บริการเลเซอร์เกมเพื่อความบันเทิงในไทย
3 ส.ค. 2559

บริษัท โทรีเซนไทย เอเยนต์ซีส์ จำกัด (มหาชน) หรือ TTA ระบุว่า ในการประชุมคณะกรรมการบริหารครั้งที่ 5/2559 ซึ่งประชุมเมื่อวันที่ 2 สิงหาคม 2559 คณะกรรมการบริหารได้ อนุมัติการลงทุนร้อยละ 30 ในบริษัท เลเซอร์ เกม เอเชีย จำกัด (LGA)
โดยบริษัทย่อยของ TTA จะเข้าซื้อหุ้นสามัญจากผู้ถือหุ้นเดิมจำนวน 1 หุ้น มูลค่าที่ตราไว้หุ้นละ 500 บาท เพื่อเป็นผู้ถือหุ้นใน LGA หลังจากนั้น บริษัทย่อยของ TTA ดังกล่าวจะลงทุนในหุ้นบุริมสิทธิ์ที่ออกใหม่จำนวน 6,120 หุ้น และหุ้นสามัญที่ออกใหม่จานวน 5,880 หุ้น คิดเป็นร้อยละ 30 ของทุนที่เพิ่มแล้วของ LGA ในราคารวม 36,000,000 บาท สำหรับมูลค่ารวมของรายการการเข้าซื้อหุ้นใน LGA เป็นเงิน 36,000,000 บาท
อนึ่งธุรกิจเลเซอร์เกมเป็นธุรกิจที่เป็นที่รู้จักกันอย่างแพร่หลายในมากกว่า 40 ประเทศ ทั่วโลก ทั้งนี้ LGA ได้ก่อตั้งธุรกิจเลเซอร์เกมในประเทศไทยตั้งแต่ ปี 2558 และเป็นธุรกิจที่กาลังเติบโต เพื่อให้เป็นไปตามกลยุทธ์ของ TTA ในการสร้างธุรกิจให้เติบโตอย่างยั่งยืน และเฟ้นหาบริษัทเริ่มต้น (Start-up) ใหม่ๆ ที่มีศักยภาพและมีผลประกอบการที่ดี จึงเป็นโอกาสอันดีที่ TTA จะลงทุนในบริษัทที่เติบโตเร็วในอุตสาหกรรมที่ตอบสนองรูปแบบการใช้ชีวิต (lifestyle industry) เนื่องจากเป็นธุรกิจที่โดดเด่นที่สุดแขนงหนึ่งในตลาดผู้บริโภคในปัจจุบัน